OzLabs/hebrew-wiki-articles huggingface dataset:
ט.ד.י - טראומה ודיסוציאציה ישראל

טדי - טראומה ודיסוציאציה - ישראל הייתה עמותה העוסקת בהגברת המודעות הציבורית והידע המקצועי בתחום הטראומה הנפשית והדיסוציאציה בישראל.

== היסטוריה ==
העמותה נוסדה בתל אביב בשנת 2006 על ידי קבוצת אנשי מקצוע בתחום הפסיכולוגיה, וביניהם פרופ' אלי זומר, שכיהן באותה עת כנשיא החברה הבינלאומית לחקר טראומה ודיסוציאציה (International Society for the Study of Trauma and Dissociation). מטרת המייסדים הייתה לקדם את המודעות לתוצאות הטראומה הנפשית על סוגיה השונים, ולקדם דרכי טיפול להקלת סבלם של נפגעי טראומה.

ט.ד.י נוסדה כחברת בת של ISSTD, ומאז שהוקמה גם החברה האירופאית לטראומה ודיסוציאציה (ESTD), עובדת העמותה הישראלית בשיתוף פעולה הדוק עם העמותה האירופאית.

יושבת הראש הראשונה של הארגון הייתה ד"ר עופרית ברמן-שפירא (2007-2006) ויושבת הראש השנייה הייתה ליאורה זומר.

העמותה סיימה את פעילותה בפברואר 2019.

== פעילות ==
עריכת קבוצות דיון אזוריות של עמיתים, ימי עיון, כנסים שנתיים, הרצאות ודיונים, אליהם הוזמנו להרצות מומחים מישראל ומדינות אחרות. הפצת הידע לקהל הרחב נעשתה גם באמצעות הזמנת הציבור להצטרף לקבוצות ולערוצי מידע של ט.ד.י ברשתות החברתיות המקוונות ובאתר האינטרנט.

בין המרצים הידועים שהרצו ולימדו במסגרת פעילויות ט.ד.י: הנשיאים לשעבר של ISSTD, ד"ר ריצ'רד צ'פץ (ארצות הברית), ד"ר משה טורם (ארצות הברית) וד"ר ג'וינה סילברג (ארצות הברית); הנשיאה לשעבר של ESTD, ד"ר סוזט בון (הולנד); ד"ר זילקה גלייטנר (גרמניה); ד"ר פט אוגדן (ארצות הברית); פרופ' ישראל אור-בך (ישראל).

== קישורים חיצוניים ==
* 

* 
* 

== הערות שוליים ==

קטגוריה:ישראל: ארגוני בריאות ורפואה
קטגוריה:הפרעות דיסוציאטיביות
קטגוריה:ישראל: עמותות
קטגוריה:ישראל: ארגוני בריאות נפשית
תסמונת קליפסטרה

תסמונת קְלִיפְסְטְרָה (Kleefstra syndrome וגם 9q34 deletion syndrome) היא תסמונת גנטית נדירה מאוד (כמאתיים מקרים מאובחנים בעולם), אשר נגרמת על ידי פגם גנטי בכרומוזום התשיעי. לתסמונת השלכות קשות על ההתפתחות והיא מתאפיינת במגוון רחב של בעיות רפואיות, קוגניטיביות ומוטוריות. 

== גילוי הגן האחראי לתסמונת ==
באפריל 2010 שונה שם התסמונת מ'תסמונת מחיקה 9q34' ל'תסמונת קליפסטרה', על שם ד"ר צ'יצקה קליפסטרה (Tjitske Kleefstra), גנטיקאית באוניברסיטת ניימכן (Nijmegen) שבהולנד. ד"ר קליפסטרה וחוקרים נוספים מצאו כי הגן Euchromatic histone-lysine N-methyltransferase 1) EHMT1) הוא האחראי לתסמונת. גן זה אחראי ליצור חלבון היסטון, ויש לו חשיבות בהשתקה של גנים מסוימים, הנחוצה להתפתחות תקינה. 

במרבית המקרים שאובחנו עם התסמונת, ישנה מחיקה חלקית של חומר גנטי בקצה הזרוע הארוכה של הכרומוזום התשיעי, כלומר חלק מהכרומוזום חסר. גודל המחיקה אצל המאובחנים עם התסמונת משתנה, כך שמספר הגנים החסרים מאותו מקטע משתנה, אך בכל המחיקות הללו חסר הגן EHMT1. במיעוט המקרים אין מחיקה בכרומוזום התשיעי, אולם הגן עצמו פגום.

== תורשה ואבחון התסמונת ==
מרבית המקרים המתועדים התרחשו 'דה נובו' (de novo), כלומר ללא תורשה גנטית. במיעוט המקרים עוברת הפגיעה הגנטית בתורשה, כשאצל אחד ההורים קיימת טרנסלוקציה כרומוזומלית של הגן. התסמונת מאובחנת כיום באמצעות בדיקת דם CGH-Array (Array-comparative genomic hybridization) של ה-DNA. שכיחות התסמונת באוכלוסייה אינה ידועה, מכיוון שרק לאחרונה מאפשרת טכנולוגיית בדיקת ה-DNA אבחנה שמבדילה אותה מתסמונות בעלות מאפיינים דומים. מספר אבחנות מבדלות לתסמונת הן תסמונת דאון, תסמונת רט ותסמונת פיט-הופקינס.

== מאפייני התסמונת ==
התסמונת מתאפיינת במגוון לקויות קוגניטיביות, התפתחותיות ורפואיות. מאפייני התסמונת כוללים עיכוב התפתחותי, לקות שכלית, עיכוב דיבור משמעותי, היפוטוניה (טונוס שרירים חלש), עיכוב מוטורי, דלקות קשות במערכת הנשימה, אפילפסיה, מומי לב מולדים, לקות שמיעה, לקות ראייה, מיקרוצפליה (היקף ראש קטן), תווי פנים טיפוסיים, מאפיינים אוטיסטיים בילדות והפרעות נפשיות בבגרות.
 
== קישורים חיצוניים ==

*[http://www.4niv.com אתר של מאובחנת ישראלית בתסמונת קליפסטרה (גם בעברית)]
* [http://www.ncbi.nlm.nih.gov/books/NBK47079 מאמר ב-Gene Reviews מאת Tjitske Kleefstra, MD, PhD, Willy M Nillesen, BASc, and Helger G Yntema, PhD.]
* [http://www.ncbi.nlm.nih.gov/pmc/articles/PMC3366700/ מאמר Update on Kleefstra Syndrome מאת M.H. Willemsen, A.T. Vulto-van Silfhout, (...), and T. Kleefstra]
* [http://www.orpha.net/consor/cgi-bin/Disease_Search.php?lng=EN&data_id=19881&Disease_Disease_Search_diseaseGroup=Kleefstra-syndrome&Disease_Disease_Search_diseaseType=Pat&Disease%28s%29/group%20of%20diseases=Kleefstra-syndrome&title=Kleefstra-syndrome&search=Disease_Search_Simple מאמר על התסמונת באתר Orphanet המרכז מידע על מחלות נדירות]
* [https://www.kleefstraworldmap.org/he מפת תסמונת קליפסטרה העולמית]

קליפסטרה
קטגוריה:גנטיקה
קטגוריה:מחלות נדירות
רוברט סטראוס

רוברט סטרואס (באנגלית: Robert Strauss; 8 בנובמבר 1913 – 20 בפברואר 1975) היה שחקן קולנוע אמריקאי, מועמד פרס אוסקר לשחקן המשנה הטוב ביותר לשנת 1953 על תפקידו בסרט "סטלאג 17".

== ביוגרפיה ==
לפני שזכה להצלחה כשחקן עבד סטראוס כאיש מכירות וכמלצר מזמר.
סטראוס החל את דרכו בתעשיית הסרטים בקומדיות "היזהר מלח" "ג'ק המקפץ" לצד הצמד הקומי המצליח מרטין ולואיס (דין מרטין וג'רי לואיס), לצידם הופיע גם בסרט "כסף מהבית".
סטראוס זכה לפריצה הגדולה שלו בשנת 1953 בזכות הופעתו בדרמת המלחמה של בילי ויילדר "סטלאג 17" בתור אסיר המלחמה סניסלאס קסאבה, תפקיד עליו היה מועמד סטראוס לפרס אוסקר לשחקן המשנה הטוב ביותר.

המועמדות לאוסקר לא הזניקה את סטראוס למעמד של שחקן מוביל לאורך שנות ה-50 והוא השתלב בתפקידי משנה בסרט המלחמה של רוברט אולדריץ' "התקף!" בתור סמל ברנסטיין ובדרמות "הגשרים בטוקו- רי" בתפקיד ביר בארל, "האיש בעל זרוע הזהב" בתור זירו שאוויפקה לצידו של פרנק סינטרה, ו"חטא על סף ביתך".
את הופעותיו האחרונות כשחקן קולנוע ערך סטראוס בסרט הבדיוני אפוקליפטי "הנוח" בפקיד נח, בסרטו של ג'רי לואיס "תכשיטי המשפחה" ובסרטיו של אלביס פרסלי "נערות! נערות! נערות!" ו"פרנקי וג'וני".

לסטראוס היו שישה ילדים מגרושתו השחקנית אודרי סטראוס ומאשתו השנייה דב ורג'יניה. סטראוס מת ב-20 בפברואר 1975 משבץ בביתו שבניו יורק כשהוא בן 61.

== פילמוגרפיה ==
* היזהר מלח (1951)
* ג'ק המקפץ (1952)
* סטלאג 17 (1953)
* הנה הבנות באות (1953)
* אקט של אהבה (1953)
* כסף מהבית (1953)
* הילד האטומי (1954)
* גשרי טוקו רי (1954)
* חטא על סף ביתך (1955)
* האיש בעל זרוע הזהב (1955)
* התקף! (1956)
* אני, מאפיונר (1958)
*אדון הטרור (1959)
* ליל אבנר (1959)
* תעיר אותי כשזה נגמר (1960)
* סמוך על ארצ'י (1961)
* נערות! נערות! נערות! (1962)
* דירת הפגישות (1965)
* תכשיטי המשפחה (1965)
* פרנקי וג'וני (1966)

==קישורים חיצוניים==

* 

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים

קטגוריה:אמריקאים שנולדו ב-1913
קטגוריה:אמריקאים שנפטרו ב-1975
אבנר רז

אבנר רז (נולד ב-17 במרץ 1944) הוא מנהל ישראלי, כיהן כיו"ר התעשייה הצבאית, מנכ"ל אלישרא ומנכ"ל לומניס. שירת בצה"ל כקצין בדרגת תת-אלוף ועמד בראש להק ציוד בחיל האוויר.

==ביוגרפיה==
רז בוגר תואר ראשון בהנדסת חשמל מטעם הטכניון (1967) ובעל תואר שני בהנדסת מערכות וכלכלה מאוניברסיטת סטנפורד בארצות הברית (1982).

הוא שירת שנים רבות בחיל האוויר והתקדם לדרגת תת-אלוף. בין השנים 1985 ל-1989 עמד בראש להק הציוד. לאחר שחרורו שימש סמנכ"ל בתעשייה האווירית וניהל את חטיבת בדק מטוסים. בשנים 1994 עד 2003 כיהן כמנכ"ל ונשיא אלישרא. ביוני 2003 מונה למנכ"ל חברת לומניס וכיהן בתפקיד עד שנת 2007. ביוני 2007 מונה ליו"ר התעשייה הצבאית וכיהן בתפקיד עד יוני 2010. בספטמבר 2010 מונה למנכ"ל חברת אלול תמארינד.

==קישורים חיצוניים==
*

==הערות שוליים==

קטגוריה:ראשי להק הציוד
קטגוריה:תתי-אלופים בחיל האוויר
קטגוריה:סגל התעשייה הצבאית
קטגוריה:סגל התעשייה האווירית לישראל
קטגוריה:מנכ"לים יוצאי שירות קבע בצה"ל
קטגוריה:בוגרי תיכון הגליל (טבריה)
קטגוריה:בוגרי הטכניון - מכון טכנולוגי לישראל
קטגוריה:בוגרי אוניברסיטת סטנפורד
קטגוריה:ישראלים שנולדו ב-1944
מי מפחד מהזאב הרע? (שיר)

"מי מפחד מהזאב הרע?" (באנגלית: ?Who's Afraid of the Big Bad Wolf בדיבוב לעברית: לא מפחדים מהזאב הרע) הוא שיר פופולרי שנכתב על ידי פרנק צ'רצ'יל, עם מילים נוספות על ידי אן רונל, שבמקור הופיע בסרט מצויר של חברת וולט דיסני משנת 1933 בשם "שלושה חזירים קטנים", שבו שרים את השיר שני חזירונים, המנגנים על כינור ועל חליל (בדיבובם של מרי מודר ודורותי קומפטון) בעוד מתנהגים ביהירות, ומאמינים שהבתים שבנו לעצמם, מקש וענפים יגנו עליהם מפני הזאב הרע (בדיבובו של בילי בלטשר). שיר הנושא של הסרט הפך ללהיט ענק במהלך שנות ה-30 והוא נשאר אחד משירי דיסני הידועים ביותר, וזכה לגרסאות כיסוי על ידי אמנים רבים. בנוסף, הוא היה ההשראה לשם מחזהו של אדוארד אלבי משנת 1963 - "מי מפחד מווירג'יניה וולף?".

==גרסאות כיסוי==
===גרסתו של אל אל קול ג'יי===

"מי מפחד מהזאב הרע?" (באנגלית: ?Who's Afraid of the Big Bad Wolf) זכה לגרסת כיסוי על ידי הראפר האמריקאי אל אל קול ג'יי באלבום Simply Mad About the Mouse: A Musical Celebration of Imagination של דיסני. הוא שוחרר כסינגל בשנת 1991 על ידי קולומביה רקורדס והופק על ידי ה-DJ אדי פ. ואל אל קול ג'יי. סינגל זה לא זכה להגיע אל מצעד הפזמונים של בילבורד.

==קישורים חיצוניים==

==הערות שוליים==

קטגוריה:שירי 1933
קטגוריה:שירי 1991
קטגוריה:שירי ברברה סטרייסנד
קטגוריה:שירי אל אל קול ג'יי
קטגוריה:שירי דיסני
קטגוריה:שירים באנגלית
קטגוריה:שירי ילדים
קטגוריה:שירים מסרטי קולנוע
קטגוריה:שירים על זאבים
קטגוריה:שירי ג'ק סווינג חדש
קטגוריה:סינגלים בהוצאת וולט דיסני רקורדס
קטגוריה:סינגלים בהוצאת קולומביה רקורדס
תפיסה עצמית

תפיסה עצמית

תפיסה עצמית היא האופן שבו האדם תופס את יכולותיו, חולשותיו, עמדותיו וערכיו.

התפיסה העצמית מורכבת מסט של אמונות ותפיסות המאורגנות כסכמה קוגניטיבית.

==שינויים בתפיסה העצמית==
ישנם מספר גורמים המשפיעים על התפיסה העצמית של האדם ויכולים לשנות אותה. 

התפיסה העצמית משתנה עם הגיל. בהתאם להתפתחות של האדם לאורך חייו.

כמו כן, התפיסה העצמית יכולה להיות מושפעת מהמשוב שהאדם מקבל, שינויים בסביבה או בסטטוס התעסוקתי ויחסי גומלין עם אנשים אחרים.

==היבטים חינוכיים==
במהלך שהותם של ילדים בבית הספר הם לא רק רוכשים ידע ומיומנויות, אלא גם מפתחים דימוי עצמי הנוגע לערך, ליכולות ולמסוגלות שלהם.

התפיסה העצמית האקדמית מחולקת למספר רכיבים על פי מקצועות הלימוד (כגון - מתמטיקה ואנגלית). היבט נוסף של התפיסה העצמית הוא מסוגלות עצמית – מידת אמונתו של הפרט בכל שיש ביכולתו לארגן ולבצע את ההתנהגויות הדרושות להשג התוצאות הרצויות בעיניו. ההיבטים של התפיסה העצמית הקשורים לאופן שבו היחיד מעריך את יכולותיו בתחום הלימודי מרכיבים את התפיסה העצמית האקדמית - מידת האמונה של הפרט להצליח במשימות בהקשר האקדמי.<ref></ref>

קשיי למידה הנובעים מגורמים שונים יכולים להוביל לירידה בהישגים אקדמיים. מעבר לכך, יכולה להיות להם גם השפעה על התחום הרגשי.
לדוגמה, תלמידים בעלי לקויות למידה עלולים להיפגע מהשפעה עקיפה של לקות הלמידה, הנוגעת לתפיסתם העצמית כשונים ולתיוג עצמי שלילי.

==ראו גם==
* אינטליגנציה רגשית

==קישורים חיצוניים==

==הערות שוליים==

קטגוריה:פסיכולוגיה קוגניטיבית
קטגוריה:קוגניציה
קטגוריה:עצמי
מיכאל אייזנשטיין

מיכאל אייזנשטיין, אשתו ובנו סרגיי (1900)
לוחית זיכרון למיכאל אייזנשטיין ברחוב אלברטה בריגה
מיכאל אוסיפוביץ' אייזנשטיין (ברוסית: Михаил Осипович Эйзенштейн; [5 בספטמבר על פי הלוח היוליאני] 17 בספטמבר 1867 – 1 ביולי 1920) היה אדריכל ומהנדס אזרחי רוסי יהודי, שנודע בעיקר בשל הבתים שתכנן ובנה בריגה בסגנון אר נובו.

==ביוגרפיה==
אייזנשטיין נולד בסנקט פטרבורג. סבו וסבתו מצד אביו היו יהודים מאוקראינה שעברו לנצרות האורתודוקסית. הצד האחר במשפחה היה שוודי.

הוא למד בבית הספר להנדסה אזרחית בסנקט פטרבורג וסיים את לימודיו ב-1893. לאחר מכן עבר לריגה שחוותה באותו זמן פריחה כלכלית. סגנון הבנייה הרווח בסוף המאה ה-19 ובתחילת המאה ה-20 היה האר נובו, ואייזנשטיין תכנן ובנה בתים רבים בסגנון זה במרכז ריגה. במיוחד מפורסם הוא רחוב אלברטה שבו ישנו ריכוז גדול של בתים שבנה. חזיתות הבתים מלאות בקישוטים של חיות ופני אדם בצורות שונות. הרחוב מהווה אטרקציה תיירותית בלטביה בכלל ובריגה בפרט.

לאחר מהפכת אוקטובר ברח אייזנשטיין לברלין שם נפטר ונקבר.

עיריית ריגה הוקירה את תרומתו לעיר והציבה לוחית זיכרון לכבודו ברחוב אלברטה.

בנו היה במאי הקולנוע המפורסם סרגיי אייזנשטיין.
<gallery>
File:Art Nouveau Building in Alberta Str., Riga.JPG|בית אר נובו ברח' אלברטה
File:Mikhail Eisenstein's Art Nouveau Building in Riga.JPG|בית אר נובו ברח' אלברטה
File:Alberta Str., Riga.JPG|תיירים ברח' אלברטה בריגה
</gallery>

==קישורים חיצוניים==

* [http://www.youtube.com/watch?v=Nxc_eYp7IG4 אר נובו ברחוב אלברטה בריגה], באתר יוטיוב
* [https://web.archive.org/web/20160303170238/http://homepage.ntlworld.com/philip.lewis100/Riga,ArtNouveau,Jugendstil,Buildings,Europe.html בתי אר נובו בריגה]
* 

==הרות שוליים==

קטגוריה:אדריכלים יהודים
קטגוריה:רוסים שנולדו ב-1867
קטגוריה:ריגה: אישים
קטגוריה:אדריכלי אר נובו
קטגוריה:מהגרים מרוסיה לגרמניה
קטגוריה:נפטרים ב-1920
רחוב חיפה

רחוב חיפה (בערבית: شارع حيفا) הוא רחוב במרכז בגדאד, על שם העיר חיפה בישראל. הרחוב מתחיל בשער המרצחים שהיה אחד מהכניסות לאזור הבינלאומי של עיראק אחרי כיבוש עיראק על ידי ארצות הברית ב-2003. הרחוב, שאורכו כ-3 ק"מ, נמתח במקביל לנהר החידקל. הרחוב מאכלס בניינים רבי קומות ולפני מלחמת המפרץ שכנה בו השגרירות הבריטית. ברחוב כיכר על שמו של פייסל הראשון, מלך עיראק שגופתו הגיעה לנמל חיפה ועל שמו כיכר מקבילה בחיפה.

אחרי מלחמת עיראק אירעו ברחוב מספר תקריות ומבצעים כפיצוץ מכוניות תופת.

==גלריית תמונות==
<gallery widths="250px" heights="200px" perrow="4">
קובץ:Haifa street, as seen from the medical city hospital across the tigres.jpg|רחוב חיפה הנשקף מבית החולים העירוני. ברקע נראה נהר החידקל.
קובץ:King Faisal's statue at the end of Haifa street.jpg|אנדרטת המלך פייסל
</gallery>

==הערות שוליים==

חיפה
גדי לסין

גדי לסין הוא נשיא ומנכ"ל קבוצת שטראוס לשעבר.

==ביוגרפיה==
גדי לסין נולד בקיבוץ רמת דוד להורים שעלו מארגנטינה, גדל בדימונה ובנתניה ושימש כקצין ביחידה מובחרת בחיל האוויר. לסין הוא בוגר MBA מאוניברסיטת בן-גוריון, BA במנהל עסקים מהמכללה למינהל ובוגר קורס המנכ"לים בבית הספר למנהל עסקים באוניברסיטת הרווארד.

לסין החל לעבוד בקבוצת שטראוס ב-1993 כמקדם מכירות ובתקופה של עשרים שנים שימש במספר תפקידים ובהם מנהל אזורי למכירות והפצה, מנהל הפצה ארצי, מנכ"ל חטיבת המכירות וההפצה של שטראוס ישראל, מנכ"ל מחלבות שטראוס ומנכ"ל שטראוס ישראל. בנוסף, עם כניסתה של קבוצת שטראוס לשוק הסלטים והמטבלים בארצות הברית, לסין שימש כמנכ"ל של חברת הסלטים של שטראוס בארצות הברית – סברה, בתוך שנה הפכה החברה למובילת שוק החומוס בארצות הברית.

לסין כיהן בתפקיד נשיא ומנכ"ל קבוצת שטראוס בין השנים 2009 ו-2018. מונה לתפקיד בגיל 41 ובתפקידו היה אחראי לסין על כלל הפעילות של קבוצת שטראוס, על חברותיה, בישראל ובכעשרים מדינות ברחבי העולם. קבוצת שטראוס צמחה בשנים האלו מהכנסות של 6.3 מיליארד ש"ח בשנת 2009 ורווח נקי של 233 מיליון שקלים ועד להכנסות שיא של 8.5 מיליארד ש"ח ורווח נקי של 489 מיליון שקלים בשנת 2018. רוב ההכנסות מגיעות מפעילות הקבוצה מחוץ לישראל, בעיקר בשל פעילותה בתחום הסלטים והמטבלים ובאמצעות חברת הקפה הבינ"ל של שטראוס. לסין הוביל את קבוצת שטראוס משווי שוק של 3.9 מיליארד ש"ח ביום כניסתו לתפקיד ועד לשווי שוק של 8.65 מיליארד ש"ח ביום פרישתו. מאז שנת 2012 נבחר לאחד מחמישים המנהלים הטובים בישראל בדירוג העיתון כלכליסט כאשר בשנת 2017 דורג במקום ה-7.

בנוסף לתפקידו בשטראוס, שימש כיו"ר איגוד המזון (2008-2013), כיו"ר מועצת התעשיינים בהתאחדות התעשיינים (2014-2015). וכחבר בפורום השולחן העגול הממשקי בראשות ראש הממשלה ובהשתתפות בכירי המגזר העסקי והמגזר השלישי.

כיהן בהתנדבות כיו"ר הקרן למיזמים לאומיים לשינוי חברתי, וייעץ כמנטור לסטודנטים בבי"ס למנהל עסקים MBA של המרכז הבינתחומי הרצליה. בעבר שימש כדירקטור וחבר הנהלה בעמותת שובל המספקת רפואת שיניים לילדים נזקקים.

לסין נשוי לקארן ואב לשלוש בנות, גילי, נועה ודנה.

בתחילת מאי 2018 יצא לחופשת מחלה וכחודשיים לאחר מכן בתחילת יולי 2018 הודיע על פרישה מתפקיד מנכל הקבוצה.

נכון לשנת 2021 מכהן כדירקטור בחברות ICL, אוריין, אלקטרה מוצרי צריכה. במקביל, חזר לספק ייעוץ עסקי לחברות בארץ ובעולם.

==לקריאה נוספת==

* 
* 

==הערות שוליים==

קטגוריה:מנהלי שטראוס גרופ
קטגוריה:תעשיינים ישראלים
קטגוריה:בוגרי המסלול האקדמי המכללה למינהל
קטגוריה:ישראלים שנולדו במאה ה-20
נועם גינגולד

נועם גינגולד
נועם גינגולד הוא מוזיקאי, מפיק מוזיקלי, ויזם בתחום המוזיקה. גינגולד עוסק בתחום האינדי רוק פופ ובמוזיקה אלקטרונית, ובזכות פועלו זה זכה בפרס עידוד יצירה מטעם אקו"ם בשנת 2010.

נועם הוא המייסד של חברת [https://www.soundgym.co/ סאונדג'ים] שמפתחת פלטפורמות אימון-אוזניים למוזיקאים אנשי סאונד ומפיקים מוזיקליים.

נועם הוא גם מעצב סאונד בעל שם עולמי. המייסד של חברת Musicrow המפתחת פלאגינים, סינטיסייזרים, אפקטים וירטואליים וסאונדים ([http://www.mcrow.net/Reaktor%20Ensembles.htm Reaktor Ensembles]) לפלטפורמת הריאקטור של Native Instruments. בסאונדים ובסינטיסייזרים של נועם משתמשים המפיקים המוזיקליים המובילים בעולם ביניהם סיימון פוספורד, טרנט רזנור, גיי סיגוורת', אד בולר, אד סטארינק, ריק סימפסון, ג'יימי מהוברק ועוד רבים נוספים.

בנוסף עומד נועם מאחורי מגזין LFO ליוצרי מוזיקה אשר פועל מאז שנת 2007 ומשמש מקור ידע ייחודי למוזיקאים ויוצרים בכל הקשור לצדדים הטכנולוגיים ביצירת והקלטת מוזיקה.

====אלבומים====
ב-2010 הוציא את האלבום "אהבה אפלה", אלבום אינדי רוק-פופ שמשלב אקוסטיקה ואלקטרוניקה רכה.

ב-2013 יצא אלבומו החדש "The Human Project" תחת השם Gingold X (בלייבל האנגלי Climactic Records) שעוסק באמביוולנטיות של תשוקה ופחד בעולם היפר-טכנולוגי.

ב-2019 שוחרר האלבום Pixie, תחת פרויקט Gamma Juice, בו משתף נועם פעולה עם אוריין סימון וגיא בן-צבי.

==קישורים חיצוניים==
* [http://gingoldx.bandcamp.com/ האלבום "The Human Project"] שהוציא נועם תחת השם GIngold X
* [https://open.spotify.com/album/7LoO7BB9zaECnbxcZl561d האלבום Pixie] שהוציא נועם יחד עם Gamma Juice
* [http://noamgingold.bandcamp.com/album/- האלבום "אהבה אפלה" מאת נועם גינגולד]
* [http://shironet.mako.co.il/artist?prfid=8743&lang=1 מילים לשירים של נועם גינגולד] באתר שירונט
* [https://www.soundgym.co/ SoundGym]: פלטפורמת אימון אוזניים לסאונד ויוצרי מוזיקה
* [https://www.tonegym.co/ ToneGym]: פלטפורמת תיאוריה מוזיקלית ואימון אוזניים למוזיקאים
* [http://lfo.co.il/ מגזין LFO ליוצרי מוזיקה]

==הערות שוליים==

קטגוריה:מוזיקאים ישראלים
קטגוריה:מפיקים מוזיקליים ישראלים
קטגוריה:זוכי פרס אקו"ם
קטגוריה:יזמי היי-טק ישראלים
קטגוריה:מייסדי חברות תוכנה ישראלים
אלכסנדר מנקוב

אלכסנדר אלכסנדרוביץ' מנקוב (ברוסית: Александр Александрович Меньков; נולד ב-7 בדצמבר 1990) הוא אתלט רוסי. הוא אלוף העולם (מוסקבה 2013) בקפיצה לרוחק.

== ביוגרפיה ==
מנקוב נולד במינוסינסק שבדרום מחוז קרסנויארסק.

באליפות אירופה באתלטיקה לנוער שנערכה בנובי סאד שבסרביה בסוף יולי 2009 זכה מנקוב במדליית זהב בקפיצה לרוחק בתוצאה של 7.98 מטר. שבועיים לאחר מכן, באליפות העולם באתלטיקה שנערכה בברלין שבגרמניה באוגוסט אותה שנה הוא סיים במקום 32 בקפיצה לרוחק בתוצאה של 7.72 מטר. 

באליפות אירופה לקבוצות שנערכה בסטוקהולם שבשוודיה ביוני 2011 זכה מנקוב במדליית זהב בקפיצה לרוחק בתוצאה של 8.20 מטר. חודש לאחר מכן, באליפות אירופה באתלטיקה עד גיל 23, שנערכה באוסטרבה שבצ'כיה ביולי אותה שנה הוא זכה במדליית זהב בקפיצה לרוחק בתוצאה של 8.08 מטר וחודש וחצי לאחר מכן, באליפות העולם שנערכה בטגו שבקוריאה הדרומית בתחילת ספטמבר אותה שנה הוא סיים במקום שישי בקפיצה לרוחק בתוצאה של 8.19 מטר.

באליפות העולם באתלטיקה באולם שנערכה באיסטנבול שבטורקיה במרץ 2012 זכה מנקוב במדליית ארד בקפיצה לרוחק בתוצאה של 8.22 מטר, אחרי מאורו ויניסיוס דה סילבה מברזיל והנרי פריין מאוסטרליה שניהם קפצו למרחק של 8.23 מטר. באולימפיאדת לונדון (2012) הוא סיים במקום 11 בקפיצה לרוחק בתוצאה של 7.78 מטר. בשלב המוקדמות הוא קבע תוצאה של 8.09 מטר ועלה מהמקום השלישי.

באליפות אירופה באתלטיקה באולם שנערכה בגטבורג שבשוודיה במרץ 2013 זכה מנקוב במדליית זהב בקפיצה לרוחק בשיא אישי חדש של 8.31 מטר. באוניברסיאדה שנערכה בקאזאן שברוסיה בתחילת יולי אותה שנה הוא זכה במדליית כסף בשיא אישי חדש של 8.42 מטר, אחרי לואיס ריוורה ממקסיקו שקבע שיא מדינה ושיא אוניברסיאדה חדש של 8.46 מטר.

===אלוף עולם===
באליפות העולם שנערכה במוסקבה שברוסיה באוגוסט אותה שנה זכה מנקוב במדליית זהב בקפיצה לרוחק בשיא רוסיה חדש של 8.56 מטר, בקפיצתו החמישית, לפני איגניסיוס גייסה מהולנד שקבע שיא מדינה חדש של (8.29 מטר) ולואיס ריוורה (8.27 מטר). כבר בקפיצתו השלישית, הוא קבע שיא אישי חדש של 8.52 מטר.

==קישורים חיצוניים==

קטגוריה:אתלטים רוסים
קטגוריה:אלופי עולם באתלטיקה
קטגוריה:קופצים לרוחק
קטגוריה:אתלטים באולימפיאדת לונדון (2012)
קטגוריה:רוסים שנולדו ב-1990
אל-בכרי

אל-בכרי (בשמו המלא: אבו עביד עבדאללה בן עבד אל-עזיז אל-בכרי, בערבית: أبو عبيد عبدالله بن عبد العزيز البكري) היה היסטוריון וגאוגרף ערבי בן המאה ה-11 מן אל-אנדלוס.

==קורות חייו==
אל-בכרי נולד בשנת 1014 בהואלבה שבמערב אל-אנדלוס לחופי האוקיינוס האטלנטי. הוא בנו של מי שהיה לזמן קצר השליט של מחוז הואלבה. לאחר הדחת אביו מהשלטון, עבר אל-בכרי לחיות בקורדובה, ולמד שם ביחד עם גאוגרפים והיסטוריונים ידועים נוספים בני זמנו כגון אבן חייאן . הוא בילה את כל חייו באל-אנדלוס, לרוב בערים אלמריה וסביליה. אל-בכרי מעולם לא נסע לאזורים המרוחקים שעליהם כתב. אל-בכרי נפטר בשנת 1094.

מכתש קטן בירח בצפון-מערב "ים השלווה" שעל הירח קרוי על שמו.

==ספריו==
אל-בכרי היה גאוגרף והיסטוריון שכתב על אירופה, צפון אפריקה וחצי האי ערב. רק שתיים מעבודותיו השתמרו עד ימינו. ספרו החשוב ביותר הוא "ספר הדרכים והממלכות" (كتاب المسالك والممالك כתאב אל-מסאלכ ואל-ממאלכ) אותו הוא סיים לחבר בשנת 1068. הספר מתבסס על תיאוריהם של סוחרים ומגלי ארצות כגון אברהם בן יעקב. הספר הוא אחד מהמקורות החשובים ביותר להיסטוריה של מערב אפריקה, והוא מספק מידע יקר ערך על אימפריית גאנה, על שושלת אל-מוואחידון ועל סחר חוצה סהרה. ספרו השני של אל-בכרי שהשתמר עוסק בחצי האי ערב ומספק מידע גאוגרפי ורשימת שמות של יישובים ומקומות בחצי האי.

==לקריאה נוספת==
<div style="direction: ltr;">
*El-Bekri (1859), [http://books.google.co.uk/books?id=LkEYAAAAYAAJ Description de l'Afrique septentrionale], Mac Guckin de Slane translator and editor, Paris: Imprimerie Impériale. Revised edition with corrections (1913), Tangiers: Adolphe Jourdan. [http://gallica.bnf.fr/ark:/12148/bpt6k104409x Available] from Gallica.
*White, Robert C. (1968), "Early geographical dictionaries", Geographical Review 58: 652–659
</div>

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גאוגרפים ערבים
קטגוריה:היסטוריונים ערבים
קטגוריה:אנדלוסים
קטגוריה:ילידי 1014
קטגוריה:נפטרים ב-1094
חיות לילה

חיות לילה היא תוכנית אירוח סאטירית-קומית ישראלית, בהנחיית דודו ארז וירון ברלד, בהשתתפותם של דניאלה מילוא וניקו ניתאי. התוכנית עלתה לשידור באוגוסט 2013 בהוט קומדי סנטרל בטלוויזיה בכבלים. התוכנית היא תוכנית אירוח ברכב נוסע, המצופה בפרווה וורודה. כל תוכנית מתרחשת במשך לילה שלם, מחצות ועד הזריחה.

==מבנה התוכנית==

מבנה התוכנית הוא קבוע, וחוזר על עצמו בכל הפרקים:
* הצגת המנחה דודו ארז על ידי עובר אורח.
* מונולוג פתיחה של דודו ארז, בו הוא מציג את נושא התוכנית ואת האורחים שצפויים להתארח בתוכנית.
* פינת האביזרים של ירון ברלד, בחנות האביזרים.
* ריאיון עם האורח המרכזי - בין האורחים שהתארחו בעונה הראשונה: פנינה רוזנבלום, ג'ולייטה, סקאזי, עינת שרוף, שימי תבורי, אלי זולטא, רוסלנה רודינה, קארין כהן, דלית זריהן, חברי הפרויקט של רביבו ועוד.
* עצירה לשירותים, כשהאורח נשאר ברכב. הפינה היא פינת ידע כללי. 
* ריאיון עם אורח נוסף שמצטרף לרכב (הזמר דוד לב, הפוליאמורית אופל, מוכר הפירות משוק הכרמל 'ינעל העולם' ועוד).
* עצירה במסעדה, שם ירון ברלד אוכל בפראות ומתאהב במלצרית, אותה מגלמת דניאלה מילוא.
* עצירה לנאמבר, שיר סיום של כוכב יו טיוב, באמצע הרחוב. 
* לבסוף, ירון ברלד מתעקש לחזור למסעדה על מנת לכבוש את לבה של המלצרית, אך במקומה נמצא שם באופן קבוע ניקו ניתאי.

במהלך התוכנית משולבים אמרות כנף (catch phrases) רבות, החוזרים על עצמם בכל הפרקים, כמו: "דה רבה" (תודה רבה), "וירדוז ונו-ניימז" (אנשים מוזרים ולא מוכרים), "ביס אחרון" (תגובתו הקבועה של ברלד לארז שמאיץ בו לסיים לאכול במסעדה), "שמונים אלףףף" (ביטוי חוזר של איש חיי לילה, המתגאה בסכום הכסף שהוא מבזבז מידי ערב) ועוד.

==מקורות==
התוכנית היא תולדה של סדרת הרשת המצליחה "סנאי סנאי" שהופקה על ידי גולדסטאר, גם היא בכיכובם של דודו ארז וירון ברלד, ובבימויו של נועם ורדי.

== קישורים חיצוניים ==
* [http://hot.ynet.co.il/home/0,7340,L-11043-80354,00.html "חיות לילה"] באתר HOT (כולל אפשרות צפייה בקטעים נבחרים)
*הילו גלזר, [http://www.xnet.co.il/xo/articles/0,14718,L-3102089,00.html בתפקיד עצמם: ברלד ודודו ארז בראיון פרוע], Xnet 31.07.13

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה סאטיריות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:קומדי סנטרל
בנד (הרלדיקה)

שמאל
בנד (באנגלית: Bend) הוא מטען הרלדי, אחד מ"הצורות המכובדות", שמעוצב כפס אלכסוני שנמתח מהפינה הימנית העליונה של המגן לפינה השמאלית התחתונה (מנקודת מבטו של נושא השלט). קיימות אפשרויות עיצוב רבות לבנד מלבד צבעו, שנוגעות לרוחבו, לעיצוב הקווים שלו ולאורכו. כמו כן, יכול להיות יותר מבנד אחד על המגן.
הרוחב המקובל הוא שליש מרוחב המגן, אם הבנד מוטען בעצמו, וחמישית מרוחב המגן, אם לא. קיימות צורות נוספות מקובלות שלהן שמות מיוחדים: בנדלט (Bendlet) שרוחבו חצי מרוחב בנד רגיל וקוטיסה (Cotise) שרוחבו חצי משל בנדלט. הקוטיסה מוטען רק בזוגות ומשני צידיו של בנד רגיל מוטען בסמל כלשהו. ריבנד (Riband) הוא בנד שקצותיו לא נוגעים בגבולות המגן ורוחבו כשל קוטיסה.
בנד סיניסטר הוא בנד הפוך בכיוונו והוא נמתח מהפינה השמאלית העליונה לימנית התחתונה. בבלאזון, חובה לציין אם הבנד הוא סיניסטר, ואם לא מצוין, המשמעות היא שהוא רגיל (דקסטר). גם בסוג זה קיימים כל העיצובים האמורים לעיל. בטון (Baton) הוא שמו של בנד סיניסטר קצר (כמו ריבנד) והוא מוטען במגיני צאצאים לא חוקיים של נושא המגן.
קווי הבנד יכולים להיות ישרים, גליים, משוננים, או כל אפשרות אחרת מתוך הקווים המקובלים.
במקרה שהמגן מוטען גם בגבול, יש צורך לציין אם הבנד מוטען מעליו או לא.

קיימת גם חלוקת בנד, שמשמעה חלוקת המגן לשני חלקים בצורה אלכסונית. קיימות חלוקות עד שמונה בנד בשני צבעים לסירוגין.

<gallery>
קובץ:Bend Sinister demo.svg|בנד סיניסטר
קובץ:Bendlet demo.svg|בנדלט
קובץ:Baton demo.svg|ריבנד
קובץ:Blason Ducs Bourgogne (ancien).svg|סמל דוכסות בורגונדיה, בעל שישה בנד, זהב וכחול
קובץ:Coat of Arms of Lebanon.svg|סמל לבנון עם בנד סיניסטר מוטען בעץ ארז
</gallery>

==קישורים חיצוניים==

* [http://www.archive.org/stream/heraldryancient00avelgoog#page/n49/mode/2up בנד במדריך המלא להרלדיקה]
* [http://www.internationalheraldry.com/#ordinaries מטענים באתר הרלדיקה בינלאומית]

קטגוריה:ערכים שבהם תבנית בריטניקה אינה מתאימה
קטגוריה:מטענים הרלדיים
פישקיר

מועדון כדורגל פישקיר (באיסלנדית: Fylkir) הוא מועדון כדורגל איסלנדי, המשחק בארבר, פרבר של רייקיאוויק באיסלנד. המועדון משחק, נכון לעונת 2015, בליגת העל האיסלנדית.

==היסטוריה==
המועדון נוסד בשנת 1967 ושיחק בליגה השלישית באיסלנד עד עונת 1977 שבסיומה עלה לליגה השנייה באיסלנד. המועדון שיחק 6 עונות בליגה השנייה באיסלנד. בעונות 1978, 1979, 1980 הגיע לשמינית גמר הגביע האיסלנדי. בעונת 1981 הגיע לחצי גמר הגביע האיסלנדי והפסיד לקבוצת פראם ריקיאוויק. בעונת 1983 הגיע לרבע גמר הגביע האיסלנדי. בסוף העונה ירד מהליגה השנייה לליגה השלישית באיסלנד.

במשך 5 עונות המועדון שיחק לסירוגין עונה אחת בליגה השלישית ועונה אחת בליגה השנייה. בעונת 1986 הגיע לשמינית גמר הגביע האיסלנדי. בסוף עונת 1988 הגיע למקום הראשון בליגה השנייה ועלה בפעם הראשונה לליגת העל האיסלנדית. בעונה הראשונה בליגת העל האיסלנדית המועדון הגיע לשמינית גמר הגביע האיסלנדי והפסיד לקבוצת קפלוויק. בסוף העונה ירד מליגת העל האיסלנדית לליגה השנייה.

מעונת 1990 ועד עונת 1999 המועדון שיחק לסירוגין בליגה השנייה ובליגת העל. בעונת 1992 ובעונת 1993 הגיע לחצי גמר ורבע גמר הגביע האיסלנדי והפסיד לקבוצת ואלור. בעונת 1999 הגיע בפעם הראשונה לגמר גביע הליגה האיסלנדית. בסוף העונה הגיע למקום הראשון בליגה השנייה ועלה לליגת העל האיסלנדית. המועדון משחק ברציפות בליגת העל האיסלנדית מעונת 2000.

בסוף עונת 2000 הגיע למקום השני בליגת העל האיסלנדית והעפיל בפעם הראשונה לגביע אופ"א בעונת 2001/2002. בסיבוב המוקדמות ניצח את קבוצת פוגון שצ'צ'ין מפולין ובסיבוב הראשון הפסיד לקבוצת רודה מהולנד והודח מהטורניר.

המועדון זכה פעמיים ברציפות בגביע האיסלנדי בעונות 2001 ו - 2002 והגיע לגמר גביע הליגה האיסלנדית בעונת 2002. המועדון העפיל פעמיים לגביע אופ"א. בעונת 2002/2003 הפסיד בסיבוב המוקדמות לקבוצת מוסקרון מבלגיה. בעונת 2003/2004 הפסיד בסיבוב המוקדמות לקבוצת א.י.ק סולנה משוודיה.

בעונת 2003 הגיע לשמינית גמר הגביע האיסלנדי ורבע גמר גביע הליגה האיסלנדית. בעונת 2004 הגיע לרבע גמר הגביע האיסלנדי ורבע גמר גביע הליגה האיסלנדית. בעונת 2005 הגיע לחצי גמר הגביע האיסלנדי והפסיד לקבוצת ואלור. בעונת 2006 הגיע לשמינית גמר הגביע האיסלנדי. בעונות 2007, 2008 הגיע לחצי גמר הגביע האיסלנדי.

בעונת 2009 הגיע לרבע גמר הגביע האיסלנדי וחצי גמר גביע הליגה האיסלנדית. בסוף העונה הגיע למקום השלישי בליגת העל האיסלנדית והעפיל לליגה האירופית בעונת 2010/2011. בסיבוב המוקדמות הראשון הפסיד לקבוצת טורפדו זודינו מבלארוס והודח מהטורניר.

בעונת 2010 הגיע לשמינית גמר הגביע האיסלנדי. בעונת 2011 הגיע בפעם השלישית לגמר גביע הליגה האיסלנדית. בעונת 2012 הגיע לשמינית גמר הגביע האיסלנדי. בעונת 2013 הגיע לרבע גמר גביע הליגה האיסלנדית והפסיד לקבוצת ואלור ולרבע גמר הגביע האיסלנדי והפסיד לקבוצת שטיארנן. בעונת 2014 הגיע לרבע גמר גביע הליגה האיסלנדית והפסיד לקבוצת קיי. אר. רייקיאוויק.

==תארים==
* הגביע האיסלנדי: (2)
** (2001, 2002)

==שחקנים בולטים==

==קישורים חיצוניים==
* 

קטגוריה:קבוצות כדורגל איסלנדיות
קטגוריה:קבוצות כדורגל שהוקמו ב-1967
קטגוריה:רייקיאוויק: ספורט
שטיארנן

מועדון כדורגל שטיארנן (באיסלנדית:Ungmennafélag Stjarnan או בקיצור .Stjarnan F.C C; בתרגום לעברית: "אגודת הנוער שטיארנן") הוא מועדון כדורגל איסלנדי, המשחק בעיר גארדבאיר. נכון לעונת 2015, המועדון משחק בליגת העל האיסלנדית.

==היסטוריה==
המועדון נוסד בשנת 1960 ושיחק בליגה השלישית באיסלנד עד עונת 1988 שבסיומה עלה לליגה השנייה באיסלנד. בסוף עונת 1989 סיים במקום הראשון בליגה השנייה ועלה בפעם הראשונה ליגת העל האיסלנדית. בעונת 1990 הגיע לרבע גמר הגביע האיסלנדי והפסיד לקבוצת וייקינגור. המועדון שיחק בליגה הראשונה שנתיים וירד לליגה השנייה.

המועדון שיחק לסירוגין בליגה השנייה ובליגה הראשונה מעונת 1992 ועד עונת 2008. בעונת 2004 הגיע לשמינית גמר הגביע האיסלנדי והפסיד לקבוצת איי. בי. וי. בסוף עונת 2008 הגיע למקום השני בליגה השנייה ועלה לליגת העל האיסלנדית. המועדון משחק ברציפות בליגת העל האיסלנדית מעונת 2009.

בעונות 2012, 2013 הגיע לגמר הגביע האיסלנדי והפסיד לקבוצות קיי. אר. רייקיאוויק ופראם רייקיאוויק, בהתאמה. בעונת 2013 הגיע לחצי גמר גביע הליגה האיסלנדית והפסיד לקבוצת ואלור.

הקבוצה סיימה את הליגה בעונת 2013 במקום השלישי ובעקבות כך שיחקה בפעם הראשונה במפעלים האירופאים במסגרת שלב המוקדמות של הליגה האירופית בעונת . בסיבוב המוקדמות הראשון ניצחה את קבוצת בנגור סיטי מויילס. בסיבוב המוקדמות השני ניצחה את קבוצת מאת'רוול. בסיבוב המוקדמות השלישי ניצחה את קבוצת לך פוזנן. בשלב הפליי אוף הפסידה לקבוצת אינטר מילאנו והודחה מהטורניר.

בעונת 2014 הגיעה לרבע גמר גביע הליגה האיסלנדית וזכתה בפעם הראשונה באליפות איסלנד. בעקבות זכייתה באליפות הקבוצה שיחקה במוקדמות ליגת האלופות בעונת 2016/2015. בסיבוב המוקדמות השני הפסידה לקבוצת סלטיק והודחה מהטורניר.

== תארים והישגים ==
* אליפות איסלנד: 1
** 2014
*הגביע האיסלנדי:
**גמר: 2012, 2013

==שחקנים בולטים==
* רגנר ארנסון
* גויון בלדוינסון
* וייגר פול גונרסון

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קבוצות כדורגל איסלנדיות
קטגוריה:קבוצות כדורגל שהוקמו ב-1960
אקריסיוס

אקריסיוס (ביוונית עתיקה: Ἀκρίσιος) היה מלך ארגוס על פי המיתולוגיה היוונית. לפי האגדה, הוא היה בנם של אבאס ואגליה (אוקליאה), נכדו של לינסאוס, נינו של דנאוס, ואחיו התאום של פרואטוס, שנאמר עליהם כי רבו ברחם אימם. 

לאחר מות אביו, אקריסיוס גירש את פרואטוס מנחלתו, אך פרוטאוס חזר לאחר שזכה לתמיכה מאביה של אשתו, לובטוס מליקיה. אקריסיוס נאלץ לחלוק איתו את הממלכה, לכן העניק לו את טירינס ושמר לעצמו את ארגוס.

במחזה אורסטס מאת אוריפידס, נכתב כי אקריסיוס היה מייסד האמפיקטיונה של דלפי. עם זאת, סטראבון טען שהאמפיקטיונה קדמה לתקופתו של אקריסיוס, אך הוא היה מי שתיקן את הערים שלקחו חלק במועצה. 

==אקריסיוס ופרסאוס==

אקריסיוס היה מאוכזב מכך שלא היה לו יורש עצר, הוא פנה לאורקל ושאל האם זה ישתנה. האורקל סיפר לו שיום אחד הוא ייהרג על ידי בנה של בתו דנאה. באותו זמן היא הייתה עדיין חסרת ילדים, ולכן החליט אקריסיוס לנעול אותה בחדר אטום מברזל, הנמצא במגדל, במטרה לשמור עליה כך. אולם זאוס בא אליה בצורה של גשם של זהב, ועיבר אותה. לאחר זמן קצר, ילדם פרסאוס נולד.

אקריסיוס לא שמח על כך, אולם כיוון שלא רצה להעלות עליו את זעם האלים, החליט לא להרוג את בתו ונכדו אלא לשלח אותם על פני הים בתוך קופסת עץ. הם נשטפו לחוף של האי סריפוס, שם הם נלקחו על ידי דיקטיס, אחיו של המלך פולידקטס, אשר גידל את הילד עד בגרותו. לאחר זמן מה פולידקטס התאהב בדנאה ורצה להעלים את פרסאוס. לכן הוא תכנן תוכנית - לשלוח את פרסאוס למשימת התאבדות.

כאשר חזר פרסאוס לסריפוס, וגילה שאמו הייתה נתונה להתעללות מצדו של פולידקטס, הרגו, והמליך את דיקטיס למלך. לאחר מכן, החזיר פרסאוס את האביזרים שקיבל מהאלים, ונתן את ראשה של מדוזה כמתנה לאתנה. בדרכו חזרה למולדתו ארגוס פגש את אקריסיוס, והרגו בטעות בכידונו, ובכך מילא את נבואת האורקל לאקריסיוס. מבויש מדי מכדי לחזור לארגוס, נתן פרסאוס את הממלכה למגפנטס בנו של פרואטוס (אחיו של אקריסיוס) ונטל את השלטון בממלכת הטירינס.

==קישורים חיצוניים==
* [https://web.archive.org/web/20071011191740/http://ancientlibrary.com/smith-bio/0023.html אקריסיוס], בתוך המילון לביוגרפיה ומיתולוגיה יוונית ורומית 
* [https://web.archive.org/web/20121012051805/http://www.ancientlibrary.com/smith-bio/2539.html פרסאוס], בתוך המילון לביוגרפיה ומיתולוגיה יוונית ורומית 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מלכים מהמיתולוגיה היוונית
קטגוריה:תאומים מיתולוגיים
אולם ספורט צאלים אילת

אולם ספורט צאלים הוא אולם ספורט הנמצא בשכונת צאלים בצפון מערב העיר אילת, למרגלות הרי אילת ובצמוד לבית הספר צאלים. שטחו מסתכם בכ-2,000 מ"ר בשתי קומות. בקומה העליונה נמצאת הזירה המרכזית, במה לאירועים ויציעי הקהל ובקומה התחתונה הוקמו מכון כושר, מלתחות, שירותים וחדרי מכונות. עלותו של המבנה הסתכמה בכ-13 מיליון ש"ח והמימון להקמתו הגיע ממפעל הפיס. האולם תוכנן על ידי האדריכל מוטי בודק והקמתו הסתיימה בספטמבר 2013. המבנה ידוע באדריכלות הייחודית שלו, הכוללת צורה ייחודית ושיטות בניה חסכוניות.

== אדריכלות ==
===עיצוב המבנה===
צורתו האליפטית של המבנה מזכירה קליפת ביצה הקטומה בצידה הצפוני והמערבי על ידי קירות מסך, החושפים את פנים החלל אל מפלס הרחוב, והיא נגזרת ממיקומו של האולם בפינתו הצפון מערבית של מגרש בית הספר. מעטפת האולם מורכבת מקשתות של קורות פלדה בגדלים שונים התומכות מילואה של תבניות פח ועץ, שכבות איטום ובידוד אקוסטי ותרמי וחיפוי חיצוני מלוחות אלומיניום אדומים.

===קונסטרוקציה===
קורות הפלדה הקשתיות שגובהן 50 ס"מ בלבד מעבירות את העומסים והכוחות לבסיס המבנה ומקטינות באופן משמעותי את הגובה הסטטי הנדרש ואת עובייה של מעטפת המבנה שעקב שכבת האוויר הכלואה בתוכה מספקת בידוד תרמי מעולה. עקב כך משוחררת המעטפת הפנימית מהאגדים המגושמים הנדרשים בדרך כלל למפתחים כאלה, ויחד עם הטמעתם של גופי התאורה בתוך חלל המעטפת והסטת מיקומן של יחידות מיזוג האוויר למרתפי הבניין, מתקבל באולם המרכזי חלל ייחודי בעל איכויות יוצאות דופן. בצידו המערבי של הבניין משתפלת המעטפת עד לקומה התחתונה וחושפת מעבר רחב המוביל למכון הכושר ולחדרי השירות ופתוח לחצר פנימית.

===פיתוח בר-קיימא וחסכון באנרגיה===
יחידות מיזוג האוויר הנמצאות בקומת המסד של המבנה ממזגות את חלל האולם באמצעות 12 תעלות אנכיות עגולות המגיעות עד לגובה המינימלי הנדרש בו נמצאים הצופים ביציע העליון ולא מעבר לכך, ובכך צומצמה באופן משמעותי צריכת האנרגיה הנדרשת למיזוג המבנה. האוויר החם עולה באופן טבעי לחלקו העליון של הבניין ונפלט דרך עשרות הפתחים העגולים המשמשים גם להכנסת תאורה טבעית ולשחרור עשן בעת הצורך.
שיטת הבנייה המתועשת שחסכה את הצורך בהקמה ופירוק של תבניות ופיגומים, הביאה בעקבות זאת לחסכון רב בעלויות העבודה ובתפעול האתר, ולצמצום משמעותי ברמות הרעש וזיהום האוויר הנגרמים בתהליכי הבנייה הקונבנציונלית.

==גלריה==
<gallery mode="packed" heights="130">
File:Bodek Architects Eilat Sports Center110.jpg
File:Bodek Architects Eilat Sports Center.JPG
File:Eilat Sports Center by Bodek Architects111.JPG
File:Bodek Architects Eilat Sports Center150.jpg
</gallery>
<gallery mode="packed" heights="130">
File:Eilat Sports Center by Bodek Architects131.jpg
</gallery>

==קישורים חיצוניים==

* [https://www.youtube.com/watch?v=A5stagL4ifc/ סרטון מציאות מדומה של אולם צאלים]
* [http://www.saf.co.il/noa/prj_4977/ שלבי הקמת אולם צאלים]
* [http://www.eilat.muni.il/?CategoryID=1928&ArticleID=2092 האולם באתר עיריית אילת]
* 
* 
* 
* עומר כרמון, ערב ערב באילת, [http://www.ereverev.co.il/article.asp?id=21437 הקבלן שבנה את אולם הספורט ב'צאלים': מדוע העירייה אינה משלמת? מאי 2014]
* [http://efesefes.com/#school-sports-center-eilat איל תגר (צלם), אולם ספורט צאלים אילת, אוגוסט 2014] 
*עומר כרמון: [http://www.ereverev.co.il/article.asp?id=16740 קרב חדש סביב האולם בבית הספר 'צאלים'], ערב-ערב, 17/01/2013

==הערות שוליים==

צאלים
קטגוריה:אילת: מבנים
קטגוריה:אילת: ספורט
קטגוריה:מבנים ואתרים שתכנן מוטי בודק
משפט גלפנד-נאימרק

באנליזה פונקציונלית, משפט גלפנד-נאימרק מציג אלגברות סי כוכב כאלגברות של אופרטורים חסומים על מרחב הילברט, ומתאר את כל ההצגות האלה עבור אלגברות בנך עם אינוולוציה.

==הצגות אופרטוריות וסימטריות==
מורפיזם של אלגברות בנך עם אינוולוציה הוא הומומורפיזם רציף של אלגברות, שמתחלף עם פעולת האינוולוציה. דוגמה חשובה לאלגברת בנך עם אינוולוציה היא אלגברת האופרטורים החסומים על מרחב הילברט כלשהו, שבה הנורמה היא הנורמה האופרטורית והאינוולוציה נתונה על ידי העתקת אופרטור לאופרטור הצמוד (אכן, אנחנו עובדים מעל מרחב הילברט).

הצגה אופרטורית של אלגברת בנך היא מורפיזם ממנה אל אלגברת האופרטורים החסומים על מרחב הילברט כלשהו. כשרוצים להדגיש שמדובר בקטגוריה של אלגברות בנך עם אינוולוציה, וממילא על המורפיזמים להתחלף עם פעולת האינוולוציה, מכנים הצגה כזאת הצגה סימטרית. כרגיל, הצגה נאמנה היא כזו שגרעינה אפס, והצגות על מרחבי הילברט שונים נקראות שקולות אם ישנו איזומורפיזם של מרחבי הילברט המעתיק את האופרטור שמתאימה הצגה אחת לאבר, לאופרטור שמתאימה לו ההצגה השנייה.

שאלות טבעיות הן, אפוא, האם לכל אלגברת סי כוכב יש הצגה סימטרית נאמנה, וכיצד ניתן להבין הצגות סימטריות של אלגברות בנך עם אינוולוציות. על שאלות אלה משיב משפט גלפנד-נאימרק.

==ניסוח המשפט==
# לכל אלגברת סי כוכב ישנה הצגה סימטרית נאמנה.
# לכל אלגברת בנך עם אינוולוציה קיים מורפיזם לאלגברת סי כוכב, כך שכל הצגה סימטרית של האלגברה המקורית מתפצלת דרך המורפיזם הזה ומורמת ממנו כהצגה של אלגברת הסי כוכב.

==לקריאה נוספת==
*A. A. Kirillov, "Elements of the Theory of Representations"

==קישורים חיצוניים==
* 

גלפנד-נאימרק
עין חוקוק

בית המעיין של יאקוק לפני שנהרס
חורשת עצי השיזף באזור המעיין
עין חוּקוֹק נקרא גם עין חבקוק ועין יאקוק, הוא מעיין הנובע בגליל התחתון צפונית-מערבית לקיבוץ חוקוק, ליד כביש 65 במקום מפגשו עם תעלת המוביל הארצי. לא רחוק משם נמצא קבר חבקוק.

המעיין שימש בתקופות קדומות את היישוב העתיק חוקוק, יישוב מימי בית שני המשנה והתלמוד, ששכן מדרומו. בתקופה העות'מאנית, ישב על חלק משרידי היישוב העתיק הכפר הערבי יאקוק, ששימר את שמו. המעיין שימש את תושבי הכפר. בתקופת המנדט הבריטי נבנה במקום מבנה בטון מאבני בזלת מסותתות, בגודל כ-2.5 על 2.5 מטר, שכלא את מי המעיין ויצר בריכה בעומק כחצי מטר מתחת לפני השטח. מדרגות מובילות לתוך הבריכה. בצמוד למבנה האבן משמאלו בריכה קטנה נוספת. במעלה הר חבקוק, קצת מעל בית המעין, נמצא בור מים שבתוכו מתחילה הנביעה. עומק הבור כשלושה מטרים ובתוכו תעלה ובריכה נוספת. במשך השנים נשבר מבנה הבטון בחלקו.

בתקופה שבית המעיין שימש את תושבי כפר יאקוק, היה בנוי מעל מבנה האבן מבנה מעץ. בחזית המבנה נצבה שורה של שקתות.

מסביב למעיין נמצאת חורשה גדולה וסבוכה של עצי שיזף מצוי גדולים. עצי השיזף צמודים זה לזה ויוצרים מתחתם משטח גדול מוצל.

==קישורים חיצוניים==

==הערות שוליים==

חוקוק
אוסקר אבו ראזק

אוסקר אבו ראזק (בערבית: اوسكار ابو رزق; נולד ב-1953) הוא יועץ מס ישראלי, לשעבר מנכ"ל משרד הפנים.

== חייו ==
אבו ראזק נולד ברמלה, בן למשפחה ערבית מוסלמית, בנם של חאמד ועיישה, ויש לו שישה אחים ואחיות. למד בבית-ספר ממלכתי ערבי.

אבו ראזק למד לימודי תעודה בחשבונאות במכללה למינהל. הוא בעל תואר ראשון במדעי המדינה מהאוניברסיטה הפתוחה ותואר שני במדיניות ציבורית מהאוניברסיטה העברית בירושלים.

החל לעבוד כמפקח בנציבות מס הכנסה, וכיהן כמנהל תחום קבלנים. ב-1988 מונה לפקיד שומה של היחידה הארצית, וב-1993 מונה לפקיד שומה תל אביב 1 – הערבי הראשון בתפקיד זה. ב-1998 מונה לפקיד שומה פתח תקווה, ב-1999 לסגן נציב מס הכנסה לעניינים מקצועיים, וב-2004 מונה למשנה למנהל רשות המיסים. קידם את תיקון 60 בחוק לעידוד השקעות הון שאפשר לחברות לקבל הטבות מס ללא צורך באישור מקדמי ממרכז ההשקעות ומסלול הטבות מס לחברות אסטרטגיות, ממנו נהנתה חברת טבע תעשיות פרמצבטיות.

ב-2005 מונה למנכ"ל משרד הפנים, ובכך היה לערבי הראשון שמכהן כמנכ"ל משרד ממשלתי בישראל, ולטענת שר הפנים שמינה אותו, אופיר פינס-פז, גם האחרון.<ref></ref> במסגרת זו עמד בראש המועצה הארצית לתכנון ולבנייה. 

באוגוסט 2006, לאחר שהשר פינס-פז פרש מהממשלה יחד עם 'העבודה', הצטרף אבו ראזק לפירמת רואי החשבון [https://www.pwc.com/il/he/aboutus.html קסלמן וקסלמן PwC.]

שימש מרצה בתחום המיסים במגוון מוסדות, בהם אוניברסיטת בר-אילן, אוניברסיטת תל אביב, המרכז הישראלי לניהול והמסלול האקדמי המכללה למינהל.

==קישורים חיצוניים==
* 
* 
* 
* 

==הערות שוליים==

קטגוריה:חשבונאים ישראלים
קטגוריה:עובדי משרד האוצר
קטגוריה:מנכ"לי משרד הפנים
קטגוריה:ערבים ישראלים
קטגוריה:יפו: אישים
קטגוריה:בוגרי האוניברסיטה הפתוחה
קטגוריה:ישראלים שנולדו ב-1953
קטגוריה:רמלה: אישים
רחל גרין

רחל גרין
חצר רחל גרין
רחל לאה גרין (1861, יפו - 20 באוקטובר 1934, ירושלים) הייתה מהדמויות הבולטות בקרב הקהילה היהודית המתדלדלת שהתגוררה ברובע המוסלמי בעיר העתיקה בירושלים בשנות ה-20 של המאה ה-20, והיהודיה האחרונה שנותרה בו לאחר מאורעות תרפ"ט. המקום בו גרה כונה על ידי ועד הקהילה של ירושלים "חצר רחל גרין".

רחל נולדה לפטר קלאסן, גר צדק שעלה לארץ ישראל מטיגנהוף, דנציג, פרוסיה, בגיל 40, ומירקה בת שמעון לבית שטיינר, אלמנה ירושלמית שבעלה הראשון, יודל שמיד, נרצח בידי ערבים בירושלים. קלאסן ניהל את פרדסו של משה מונטפיורי ביפו, ונפטר כשרחל בתו הייתה בת 4. בבגרותה התגוררה רחל גרין בשכונת באב אל חוטה, במקום בו נמצא היום מתחם שער הפרחים.

חוקר ירושלים פנחס גרייבסקי תיעד אותה בכתביו:
:

:

בגיל 19 נישאה רחל למשה גרין ונולדו להם 6 ילדים. אחת מבנותיה, חיה דבורה גיטל, נישאה לברוך מרדכי ויטנברג אשר עלה עם דודו, משה ויטנברג (בתי ויטנברג) לירושלים.

רחל עסקה בריפוי בצמחי מרפא והייתה אהודה מאוד על התושבים המקומיים שכיבדו אותה.

לא פעם הופיעה בפני בית הדין השרעי של ירושלים, כגון בתביעה נגדה על כך שנהגה להשתמש בגג ההקדש של אחד מתושבי שכונת באב אל עמוד, כמעבר אל הגג של ביתה.

לאחר מאורעות תרפ"ט ב-1929, עזבו היהודים תושבי הרובע המוסלמי את בתיהם, מחשש לחייהם, רק רחל גרין נשארה לשמור על ההתיישבות היהודית במקום.

רחל גרין נספתה ב-20 באוקטובר 1934, בשנתה, כתוצאה משריפה שפרצה בגלל מנורת נפט. לאחר מותה פסקה ההתיישבות היהודית ברובע המוסלמי, עד לחידוש ההתיישבות היהודית לאחר איחוד ירושלים.

==הערות שוליים==

קטגוריה:הרובע המוסלמי: אישים
קטגוריה:אנשי היישוב הוותיק ילידי ארץ ישראל
קטגוריה:יהודים הקבורים בהר הזיתים: חלקת הפרושים
קטגוריה:אנשי היישוב הוותיק ילידי ארץ ישראל במאה ה-19
קטגוריה:יהודים בארץ ישראל במחצית הראשונה של המאה ה-20
קטגוריה:ארץ-ישראלים שנולדו ב-1861 
קטגוריה:ארץ-ישראלים שנפטרו ב-1934
חלב הלביאה

חֲלֵב הַלְבִיאָה היא מעשייה נודעת שמקורה במדרש שוחר טוב וגרסה מעובדת שלה נכנסה לספרו של חיים נחמן ביאליק ״ויהי היום״. מלבד המעשייה המקורית וגרסת ביאליק, הופק במסגרת סדרת הפלסטלינה הישראלית אגדות המלך שלמה של רוני אורן, פרק המבוסס על המעשייה. כמו כן, בסדרת הילדים "שלוש ארבע חמש וחצי" הופק פרק סביב הסיפור.

== המעשייה כפי שסופרה במדרש שוחר טוב ==

== מוסר השכל ==
מוסר ההשכל הוא כי לדיבור עלולות להיות השלכות דרסטיות עד כדי חריצת גורל לחיים או למוות, כפתגם הנודע "חיים ומוות ביד הלשון", המבוסס על דברי שלמה: .

== קישורים חיצוניים ==

* חיים נחמן ביאליק, [http://benyehuda.org/bialik/veyehi_hayom_xalev_leviaa.html חֲלֵב הַלְבִיאָה], באתר של פרויקט בן-יהודה

קטגוריה:אגדות שלמה המלך
קטגוריה:אריות בתרבות
שומרי משקל

מרכז שומרי משקל ב[[מסצ'וסטס בארצות הברית]]
שומרי משקל (באנגלית: Weight Watchers International, כיום WW) היא חברה בינלאומית אשר הוקמה בארצות הברית במטרה לסייע בידי אנשים הסובלים מעודף משקל לרזות ולשמור על משקל קבוע תוך שינוי אורח החיים שלהם. כיום פועלת החברה גם לשיפור בריאותם של לקוחותיה דרך היבטים אחרים באורח חייהם, ואינה מתמקדת בהרזייה בלבד.

== היסטוריה ==
החברה הוקמה ב-1963 על ידי ג'ין ניידץ', עקרת בית מברוקלין. החברה פועלת בכ-30 מדינות ברחבי העולם, ובדרך כלל שמה בכל שפה היה תרגום מילולי של "Weight Watchers".

בשנת 2015 קנתה אופרה וינפרי 10% ממניות החברה, ובעקבות כך מניית החברה זינקה ב-105%. לאחר הרכישה כיהנה וינפרי כדירקטורית בחברה משנת 2015 עד 2024. בסוף 2023 הודתה וינפרי שהיא משתמשת בתרופות הרזיה, ובעקבות זאת הודיעה על כוונתה לסיים את תפקידה כדירקטורית בחברה. מניית החברה ירדה ב-27% בעקבות ההודעה.<ref></ref><ref></ref>

בספטמבר 2018 הודיעה החברה על שינוי שמה ל-WW, שינוי המייצג את כוונתה לקדם אורח חיים בריא, לא בהכרח באמצעות ירידה במשקל.

== עקרונות ליבה ודרך פעולה ==
עיקרון הליבה אשר עומד מאחורי התוכנית הוא שימוש בידע מדעי על מנת ליצור הרגלי אכילה מועילים, אכילה מודעת יותר, תוך הוספת פעילות גופנית ותמיכה מורלית. סניפי שומרי משקל מקיימים פגישה שבועית שבהם המשתתפים בתוכנית נשקלים ומקבלים הסברים. המשתתפים מהווים גם קבוצת תמיכה.

== שומרי משקל בישראל ==
הזכיינית בישראל, חברת שומרי משקל בע"מ, נוסדה בשנת 1968. 

ב--31 במרץ 2022 ביקשה חברת שומרי משקל בישראל מינוי נאמן זמני, הגנה מפני נושיה וצו פתיחת הליכים, לאחר שצברה חובות של כ-20 מיליון ש"ח. ב-4 באפריל 2022 הוצא צו פירוק והשופט הסמיך את הנאמן, לפעול למכירת נכסי החברה לצורך חלוקת התמורה לנושים. וגם להודיע לבית המשפט אם יש להורות על חיסול החברה<ref></ref>.

== ראו גם ==

* דיאטה

==קישורים חיצוניים==

* 

* [https://www.shomreymishkal.co.il/ אתר החברה בישראל]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חברות אמריקאיות
קטגוריה:שמנות והזנות יתר
קטגוריה:תזונה
ברנדון דה ווילד

אנדרה ברנדון דה ווילד (באנגלית: Andre Brandon deWilde; 9 באפריל 1942 – 6 ביולי 1972) היה שחקן קולנוע אמריקאי. היה מועמד בגיל 11 לפרס אוסקר לשחקן המשנה הטוב ביותר על הופעתו בתפקיד הילד ג'ואי סטארט במערבון "שיין".

== ביוגרפיה ==
דה ווילד נולד בדנוור, קולורדו, בנם של שחקנית התיאטרון יוג'ינה דה ווילד ופרדריק דה ווילד שהיה שחקן ומנהל במה בברודוויי.

== קריירת משחק ==
החל את דרכו בגיל 9 במחזה "חבר החתונה" בתפקיד הילד ג'ון הנרי, אותו גילם גם בסרטו של פרד זינמן המבוסס על אותו מחזה, דה ווילד זכה לשבחים על ההופעה. דה ווילד שיחק בשנת 1953 במערבון הקלאסי של ג'ורג' סטיבנס "שיין" בתפקיד הילד ג'ואי סטארט, בגיל 11 בלבד, ובזכות הופעתו המשכנעת היה מועמד לפרס אוסקר לשחקן המשנה הטוב ביותר.

לאחר מכן כיכב דה ווילד בסדרה הקומית "ג'יימי", בדרמה של ויליאם ולמן "להתראות, גברתי" בתור היתום הצעיר קלוד ג'קסון ובמערבון "נסיעת לילה" בתפקיד הילד ג'ואי אדמס.

על אף כישרונו הרב דה ווילד מיעט לשחק בהפקות הוליוודיות והתפרסם בגיל מבוגר יותר רק במספר סרטים ספורים: "הנוער בג'ינס" (1959) המערבון של מרטין ריט "האד" בתפקיד לוני אחיינו של האל בנון (פול ניומן) והדרמות "הניצחון הראשון" של אוטו פרמינגר בשנת 1965, בתפקיד ג'רמיה בנו של קפטן רוקוול טוריי (ג'ון ויין) ו"כולם פגעו" של ג'ון פרנקנהיימר.

== מותו ==
דה ווילד נהרג בערב ה-6 ביולי 1972 בתאונת דרכים קטלנית בה היה מעורב בפרבר לייקווד, קולורדו, הוא נקבר בהוליווד, אך לבקשת הוריו שרידיו הועברו ל"פארק הזיכרון פינלון" שבניו יורק. דה ווילד השאיר מאחוריו אישה ובן אחד מנישואיו הראשונים.

== פילמוגרפיה ==
*חבר החתונה (1952)
*שיין (1953)
*להתראות, גברתי (1956)
*נסיעת לילה (1957)
*תייר מיזורי (1958)
*הנוער בג'ינס (1959)
*כולם נפלו (1962)
*האד (1963)
*הניצחון הראשון (1965)
*משפחת קאלוויי (1965)
*העריק (1971)

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זוכי פרס דונלדסון
קטגוריה:שחקנים ילדים אמריקאים
קטגוריה:אמריקאים שנולדו ב-1942
קטגוריה:אמריקאים שנפטרו ב-1972
זכרי אותי לנצח

זכרי אותי לנצח (באנגלית: Remember Me) הוא סרט התבגרות רומנטי אמריקאי משנת 2010, בכיכובם של רוברט פטינסון ואמילי דה רייבין.

==תקציר העלילה==
העלילה מתמקדת בטיילר, בחור צעיר החי בניו יורק ומתקשה למצוא שפה משותפת עם אביו מאז מות אחיו. הוא פוגש בחורה מסתורית בשם אלי, שחיה מילדותה עם אביה השוטר לאחר שאמה נרצחה במהלך שוד טראומטי שהיא הייתה עדה לו, ברכבת התחתית של ניו יורק. בהתחלה טיילר ניגש אל אלי רק בשביל לנקום באביה השוטר שעצר אותו אך עם הזמן בין השניים מתפתח רומן אמיתי, שנותן שוב משמעות לחייו של טיילר. אך בהמשך נחשפים הסודות ונראה כי הנסיבות שהביאו למפגש ביניהם עשויות להביא לפרידתם.

לקראת סיום הסרט, טיילר מגן על אחותו הקטנה קרוליין, שסובלת מחרם חברתי, ומתפרע בבית הספר של אחותו ובעקבות כך נעצר. על מנת לפגוש את עורכי הדין של אביו, שיעזרו לו בנושא שבגינו נעצר, טיילר הולך למקום העבודה של אביו, במגדלי התאומים. בסיום הסרט נראית קרוליין בכיתתה ועל הלוח נראה התאריך: יום שלישי ה-11 בספטמבר 2001. לאחר מכן נראה טיילר עומד במגדלי התאומים, ולאחר מכן נראים האנשים הקרובים לטיילר כשהם מתוודעים לפיגוע הטרור וההבנה מסתמנת על פניהם. לבסוף נראה הקבר של טיילר ליד הקבר של אחיו, מייקל, שהתאבד. לבסוף בעקבות מותו של טיילר, קרוליין ואביה מקיימים קשר חיובי של אב ובת, ואלי עולה לראשונה לרכבת התחתית ממנה נמנעה מאז רצח אמה.

==שחקנים ודמויות==
{| class="wikitable"
|-
! שם השחקן/ית
! שם הדמות
! הערות
|-
| רוברט פטינסון
| טיילר קיטס הוקינס
|
|-
| אמילי דה רייבין
| אליסיה "אלי" קרייג
|
|-
| כריס קופר
| ניל קרייג
| אביה של אלי
|-
| לנה אולין
| דיאן הירש
| אמו של טיילר
|-
| פירס ברוסנן
| צ'ארלס הוקינס
| אביו של טיילר
|-
|מרת'ה פלימפטון
|הלן קרייג
|אמה של אלי
|-
|רובי ג'רינס
|קרולין הוקינס
|אחותו הקטנה של טיילר
|-
|גרגורי ג'בארה
|לס הירש
|בן-זוגה החדש של דיאן
|-
|טייט אלינגטון
|איידן הול
|
|-
|קייט בורטון
|ג'נין
|המזכירה והעוזרת של צ'ארלס
|-
|פייטון ליסט
|סמנת'ה
|
|-
|כריס מק'קיני
|ליאו
|
|-
|}

== קישורים חיצוניים ==
* 

* 

קטגוריה:מגדלי התאומים
קטגוריה:סרטים אמריקאיים המבוססים על סיפור אמיתי
קטגוריה:סרטים המבוססים על פיגועי 11 בספטמבר